पिछड़ी जाति की संख्या शून्य दर्शाने के खिलाफ आंदोलन का निर्णय
केशरवानीवैश्य समाज की बैठक रविवार को जिलाध्यक्ष अनूप केशरी की अध्यक्षता में हुई। बैठक में लोहरदगा जिला के संरक्षक कमल किशोर प्रसाद केशरी और अध्यक्ष कृष्णमोहन केशरी ने कहा कि राज्य में छह जिलों के जिला रोस्टर में पिछड़ी जाति की संख्या को शून्य दर्शाया गया है। इनमें सिमडेगा, लातेहार, गुमला, लोहरदगा, पश्चिमी सिंहभूम एवं दुमका शामिल हैं। सरकार के इस कार्य का विरोध करते वक्ताओं ने कहा कि आवाज बुलंद की जाएगी। सिमडेगा जिले में पिछड़ी जाति की अच्छी जनसंख्या होने के बावजूद सरकार ने इसे शून्य कर दिया है। यह सरासर गलत है। सरकार से मांग की गई कि पिछड़ी जाति को जिले में आरक्षण दिया जाए तथा इनके लिए विशेष व्यवस्था की जाए। इस मुद्दे पर चरणबद्ध आंदोलन चलाने की बात कही गई।
इस मौके पर नंदकिशोर केशरी, प्रदीप केशरी, उमाचरण केशरी, अवधेश केशरी, संदीप केशरी, राजू केशरी, मुन्नीलाल केशरी अमित केशरी समेत अन्य मौजूद थे।
बैठक में भाग लेते केशरवानी समाज के लोग।
hin_Deva hin_Deva awa_Deva awa_Deva